Dzun-Nun al-Mishri

Dhūl-Nūn Abū l-Fayḍ Thawbān b. Ibrāhīm al-Miṣrī (bhâsa Arab: ذو النون المصري; w. Giza, è 245/859 otabâ 248/862), serrèng èsebbhut Dhūl-Nūn al-Miṣrī otabâ Zūl-Nūn al-Miṣrī, panèka mistikus bân asketis Muslim Mesir.Mojaddedi, Jawid, “Dhū l-Nūn Abū l-Fayḍ al-Miṣrī”, in: Encyclopaedia of Islam, THREE, Edited by: Kate Fleet, Gudrun Krämer, Denis Matringe, John Nawas, Everett Rowson. Brill Online. Asma budina panèka "al Misri" sè andi' artè "Orèng Mesir". Salèrana lahèr è Akhmim, Mesir Hulu è taon 796 (179 H) bân sèdhâ taon 859 M (245 H).

Salaèn èkennal mènangka ulama' sufi, Dzun Nun jhughân tamaso' dâri kalompo' Fuqaha' Muhadditsun (ahli fikih tor ahli hadits). Salèrana ariwayataghi hadits dâri Imam Malik bin Anas, Al-Laits bin Sa’ad bân Abdullah bin Lahi'ah.

 Nasab 
Dzun-Nun al-Mishri lahèr è Ekhmim è taon 180 Hijriah otabâ taon 796 Masehi. Salèrana asma lengkabbhâ Abu Al-Faiz Tsauban bin Ibrahim al-Mishri. Kennengngan kalahèranna bâdâ è wilayah Mesir Hulu.Faqihuddin 2015, kaca 107. Eppa'na panèka katoronan suku Quraisy.Faqihuddin 2015, kaca 108.

 Pèkkèran 

 Ma'rifat 
Dzun-Nun al-Mishri èyangghep sè abangun paham ma'rifat. È bâkto odi'ân, tasawuf ampon èkennal sareng masyarakat, tapè dhâsar-dhâsarra bhuru èsoson sareng al-Mishri. Dâlèm parjhâlânan ngaollè ma'rifat, salèrana nettepaghi jhâ' kodhu alèbâddhi maqamat bân ahwal. Pèkkèranna ngasèlaghi amalan-amalan khusus ghâbây usaha manyemma' dâ' Allah. Dzun-Nun al-Misri aghâbây kalompo'na ma'rifat kalabân pangkat pangataowan manossa. Dâlem pèkkèranna, salèrana abâgi ma'rifat dâ': ma'rifat kaum awam; teolog bân filsuf; bân wâli. Salèrana parcajâ jhâ' ma'rifat èkaollè bennè lèbât ajhâr, usaha, otabâ bhuktè, tapè dâri ilham sè èberri' sareng Allah ka dâlem rassana manossa. Dzun-Nun Al-Mishri abâlâ jhâ' Pangiran ghun bisa èkennal lèbât abâ' dhibi'na Pangiran.Muzakkir (2018). Tasawuf: Pemikiran, Ajaran dan Relevansinya dalam Kehidupan . Medan: Perdana Publishing. kaca 37. ISBN 978-602-5674-19-8.

 Bentu' kasokkoran 
Dzun-Nun al-Mishri abâgi bentu' kasokkoran dhâddhi taat, balas budi bân berbuat baik. Taat panèka bentu' sokkor dâ' orèng sè pangkaddhâ lebbi tèngghi èbhândhing abâ'ân. Balas budi panèka bentu' sokkor dâ' orèng sè pangkaddhâ padâ sareng abâ'ân. berbuat baik panèka bentu' sokkor dâ' orèng sè pangkaddhâ lebbi rendâ dâri abâ'ân.Buhairi, Muhammad Abdul Athi (2012). Taman, M., dan Yasir, M. (ed.). Tafsir Ayat-Ayat Yā Ayyuhal-ladzīna Āmanū. èterjema'aghi sareng Kasdi, A., dan Farida, U. Jakarta: Pustaka Al-Kautsar. kaca 45. ISBN 978-979-592-593-4.

 Karosaghân makhlok 
Dzun-Nun Al-Mishri netteppaghi ennem parkara sè dhâddhi sebbhâb karosaghân makhlok. Parkara sè partama, panèka niyat sè lemmah ghâbây amal kaagghuy akhèrat. Parkara sè kapèng duwâ' panèka madhâddhiyaghi bhâdhânna mènangka jaminan dâ' nafso. Parkara sè kapèng tello', panèka madhâddhiyaghi hayalan akontrol abâ'ân è bâkto bhâdhân semma' dâ' ajâl. Parkara sè kapèng empa', lebbi ngotama'aghi karidâ'ân makhlok ètèmbhâng karidâ'ân Allah. Parkara kalèma', panèka adhingghâlaghi sunnah ghun ghâbây noro'èn nafso. Bân parkara sè kapèng ennem, panèka abèla abâ'ân kalabân argumèn tapè ta' èlakonè è dâlem kabiyasa'ânna.An-Naisaburi, Abul Qasim Abdul Qarim Hawazin Al-Qusyairi (2007). Asrori, A. Ma'ruf (ed.). Risalah Qusyairiyah: Sumber Kajian Ilmu Tasawuf. èterjema'aghi sareng Faruq, Umar. Jakarta: Pustaka Amani. kaca 132–133. ISBN 978-979-1321-06-8.

 Sombher-sombher 

 Rujughân 

 Faqihuddin, Ahmad (2015). "Dzunnun Al-Misri: Al-Ma'rifah". Al-Risalah. 5 (1). doi:10.34005/alrisalah.v5i1.390.